Mustapha Yatabaré
Mustafa Jatabarė (Mustapha Yatabaré; g. 1986 m. sausio 26 d.) – Prancūzijoje gimęs Malio futbolininkas, rungtyniaujantis puolėjo pozicijoje. Žaidžia Turkijos klube Sivasspor. Futbolininkas karjerą pradėjo gimtojo Bovė miesto klube AS Beauvais Oise. Profesionalo karjerą pradėjo regioninės lygos klube Villemomble Sports, o 2008 m. debiutavo Ligue 2 su Clermont Foot. Kadangi Mustafos Jatabarė tėvai kilę iš Malio, žaidėjas kviečiamas į šios šalies rinktinę. Joje debiutavo 2008 m. varžybose prieš Alžyrą. Dalyvavo 2010 m. Afrikos Tautų taurėje ir įmušė išlyginamą įvartį į Angolos rinktinės vartus.